Programmeerimine käib mõistagi päris-arvuti abil ja on tehtud äärmiselt lihtsaks ja visuaalseks: lohistad ekraanil hiirega käsud nagu näiteks "pane mootorid  A ja C tööle", "oota sekund", "pane mootor C seisma", "oota sekund" ja "pane mootor A seisma" vajalikku järjekorda ja valmis. Kui sa oled eelnevalt ehitanud valmis midagi, millel mootor A on juhuslikult parempoolne ratas, siis selle käsurea peale peaks sinu robot sõitma veidi edasi ja seejärel vasakule pöörama.